МВнР актуализира ограниченията за придвижване във връзка с разпространението на COVID-19 (обновена) | Общество | Новини от България и Света | OFFNews.bg
14 март 2020 в 20:00 | 3419 |0
Актуални мерки и ограничения за придвижване във връзка с разпространението на COVID-19
Към момента, в случай че обявените мерки не бъдат променени след 16 март, българските граждани, намиращи се на територията на Република Албания, биха могли да се завърнат в България с въздушен транспорт, който не включва Гърция или Италия (не съществува директна връзка с България).
Словакия: Считано от 13 март, се въвежда граничен контрол по всички ГКПП, с изключение на тези на границата с Полша. Мярката засяга шенгенските граници на Словакия с Чехия, Унгария и Австрия. В страната ще бъдат допускани само хора със словашки лични документи или с валидни разрешителни за престой. Тази мярка засега е 10-дневна и, ако не бъде удължена, трябва да изтече на 23 март в полунощ.
Спират се за период от 14 дни пътнически полети от трите международни летища в страната - в Братислава, Кошице и Попрад. Частните и карго полетите няма да бъдат засегнати. Спрян е международният влаков, автобусен и речен транспорт през Словакия, с изключение на курсовете за снабдяване. Местният Ж.П. транспорт оперира по разредения график за празнични дни. Международните превозвачи няма да бъдат ограничавани, за да могат доставките да вървят ритмично.
Полша: Полските авиолинии „ЛОТ“ прекратяват всички международни полети от 15 март до 25 март. Това включва и полетите от и за София и Варна.
Посочени са конкретни ГКПП за преминаване на полската граница. Граничният контрол ще се осъществява и в 4 морски пристанища и 17 летища. Пълният списък за временното въвеждане на граничен контрол на лицата, преминаващи държавната граница е достъпен в приложение към наредбата на министъра на вътрешните работи и администрацията: http://www.dziennikustaw.gov.pl/D2020000043401.pdf.
Спешен телефон на МВнР на Полша за актуална информация относно възможността за преминаване на границите: +48 22 523 8880 Телефон за контакт при симптоми на коронавирус: 800 190 590
Всякаква актуална информация за ситуацията е достъпна на:
Дания: Дания затвори границите си, считано от събота, 14 март, 12.00 ч. местно време. Мерките ще бъдат в сила до 13 април. Броят на отворените гранични пунктове ще бъде намален от 13 на 3, а именно: Сед (Sæd), който се намира в западната част на Сьондерюланд (Sønderjylland), както и Крусо (Kruså) и Фрьослев (Frøslev) в източната част на Сьондерюланд. Подчертава се, че забраната за преминаване на датските граници няма да обхване транспортирането на стоки.
Пристигащите на летището в Копенгахен ще влизат само през терминал C, като се очакват дълги опашки, а датчаните и чужденците ще бъдат разделяни. Отговорност на всеки един пътуващ е да прецени дали да предприеме пътуването, с оглед на информацията за затваряне на границите. При съмнение сред чуждите граждани дали причината им за допускане до страната е основателна, трябва да се информират от сайта на датската полиция politi.dk или този на Министерство на правосъдието на Дания: https://www.justitsministeriet.dk/.
Чехия: От 16 март 2020 г. се забранява влизането на чужди туристи в Чешката република. Забраната НЕ се отнася за чужденците с постоянно пребиваване в Чешката република. Забраната не се отнася и за шофьорите на тежкотоварни камиони.
Босна и Херцеговина: Граничната полиция на Босна и Херцеговина забранява влизането на територията на страната на чужди граждани, които са пребивавали в най-засегнатите от COVID-19 държави – Италия, Китай, Южна Корея и Иран. Същевременно се поставят в изолация всички местни граждани, които пристигат от тези държави. Пристигащите в Босна и Херцеговина пътници от Германия, Испания, Франция биват поставяни под 14 дневна самоизолация по преценка на местните здравни служби.
Затворени за неопределен период от време ще бъдат следните гранични пунктове, свързващи Сърбия с Босна и Херцеговина – ГКПП Прибой, ГКПП Царево поле, ГКПП Мокра гора (железопътен), ГКПП Сремска Рача (железопътен), ГКПП Перучац (речен), ГКПП Мали Зворник и ГКПП Ямена. Същевременно с взето от страна на властите на Черна гора едностранно решение, затворени за неопределен период от време ще бъдат следните гранични пунктове, свързващи Черна гора с Босна и Херцеговина – ГКПП Хум - Шчепан поле и ГКПП Витине - Шула. Алтернативен вариант за преминаване на държавната граница между Босна и Херцеговина и Черна гора в близост остава ГКПП Металка.
- Баку-Истанбул-София
- Баку-Москва-София
- Баку-Будапеща-София
- Баку-Дубай-София
Кралство Камбоджа: Считано от 17 март 2020 г. за срок от 30 дни се преустановява влизане на територията на Камбоджа на граждани, пристигащи от Италия, Испания, Франция, Германия и САЩ. Преустановява се влизането в Камбоджа на граждани, пристигащи по вода (морски и речен транспорт). Постъпваща периодично информация за затруднения при преминаване на европейски граждани на някои сухопътни ГКПП между Камбоджа и Виетнам.
Лаос: В Лаос няма установени случаи на Covid-19. Не е налична информация за ограничителни мерки по отношение на режима на влизане и излизане, няма ограничителни мерки по отношение на транспортни средства.
Виетнам: Считано от 12.00 ч. на 15.03.2020 г. за срок от 30 дни Виетнам преустановява издаването на визи при пристигане за всички чуждестранни граждани; влизането на територията на Виетнам на туристи от държавите от Шенгенската зона или Великобритания, както и на гражданите, пребивавали или преминали през тези страни през последните 14 дни. Остава в сила забраната за влизане във Виетнам на гражданите, пребивавали или преминали през Китай и прилежащите му територии, Иран и град Дегу и провинция Северен Йонгсанг в Република Корея през последните 14 дни. Временно се преустановява издаването на визи на граждани на страните от Шенген, Великобритания, Иран, Япония и Р Корея. Всички пристигащи във Виетнам лица са длъжни да попълнят медицинска декларация; декларацията е достъпна в електронен вариант на: http://suckhoetoandan.vn/khaiyte
Република Филипини: Обявена е забрана за влизане на територията на Филипините на всички пътуващи от държавите, където е имало случаи на местно предаване на Covid-19. Изключение се прави за граждани на Филипините и техните семейства, постоянно пребиваващите и носителите на дипломатически визи. Не е налична информация за ограничителни мерки по отношение на транспорти средства.
Обявено извънредно положение от 9 март. До 14.04.2020 г. е изолирана агломерацията на столицата Манила. Мерките включват прекратяване на пътуванията по въздух, суша и вода до и от агломерацията.
Мианмар: В страната няма установени случаи на Covid-19. Няма ограничителни мерки по отношение на режима на влизане и излизане, нито по отношение на транспортни средства.
Тунис: Въведена е забрана за влизане на всички граждани, идващи от Италия. Всички граждани, без изключение, подлежат на 14 дневна задължителна карантина при пристигане на тунизийска територия. За нарушителите законът предвижда строги мерки. Няма официална информация за въведени допълнителни ограничения за влизане на сухопътни транспортни средства в Тунис.
Считано от 13 февруари, са въведени следните актуализирани ограничителни мерки: затваряне на всички морски граници; преустановяване на въздушните линии с Италия, ограничаване на полетите до Франция на един дневно и полетите до Египет, Испания, Германия и Великобритания – по един полет седмично; принудителна 14 дневна домашна карантина на всички пристигащи в Тунис. Мерките са валидни до 4 април, но могат да бъдат променени или удължени в зависимост от развитието на ситуацията.
Либия: Няма въведени допълнителни ограничения за влизане и излизане във връзка с разпространението на COVID-19.
Съществуващите ограничения за влизане и престой в Либия са свързани с обстановката по сигурността в страната, като прилагането им се гарантира основно чрез рестриктивното издаване на входни и изходни визи.
От години МВнР на България е въвело най-високото ниво на риск по отношение на пътувания до Либия, като призовава към преустановяване на всякакви пътувания и незабавно напускане на страната. В тази връзка и предвид актуалната обстановка по сигурността, до страната не би трябвало да пътуват български граждани.
Към момента в Либия няма потвърден случай на заразен с коронавирус.
Макрон нареди на французите да останат по домовете си, в Германия затварят магазини
16 март 2020 в 23:22